বীর মুক্তিযোদ্ধা আলহাজ্ব গাজী ইসহাক হোসেন তালুকদার একজন অবিষ্মরণীয় ক্ষণজন্মা কর্মযোগী মানুষের নাম। তিনি সিরাজগঞ্জ-৩ আসনের (রায়গঞ্জ-তাড়াশ-সলঙ্গা) সাবেক জাতীয় সংসদ সদস্য। নিজ নির্বাচনী এলাকায় তৃণমূল পর্যায়ে বঙ্গবন্ধুর আদর্শ বাস্তবায়নে একজন পথিকৃৎ, নিবেদিতপ্রাণ কর্মী ও প্রাতঃস্মরণীয় জননেতা। অতি সাধারণ জীবনযাপনে অভ্যস্ত জনদরদী, স্বল্পভাষী, বিনয়ী, রুচিশীল ভদ্রলোক ও দুরদর্শী এই নেতার গণমুখী টেকসই উন্নয়ন ও সেবামূলক কর্মকান্ড ইতিহাসের পাতায় ও এলাকাবাসীর অন্তরে অম্লান থাকবে চিরদিন। তিনি ১৯৫০ খ্রীষ্টাব্দের ১৮ জুন সিরাজগঞ্জ জেলার রায়গঞ্জ উপজেলার ধামাইনগর ইউনিয়নের বাকাই গ্রামে এক সম্ভ্রান্ত মুসলিম পরিবারে জন্ম গ্রহন করেন এবং ১৯১৪ খ্রীষ্টাব্দের ৬ অক্টোবর ইন্তেকাল করেন। তাঁর পিতা মরহুম ইস্রাফিল হোসেন তালুকদার, মাতা মরহুমা তুষ্টু বেগম।